***Son lenda*** (en inglés: *I Am Legend*) é un filme estadounidense de ficción científica dirixido por Francis Lawrence que foi estreado no 2007. É a terceira adaptación da novela homónima de Richard Matheson de 1954, sendo a primeira *The Last Man on Earth* (1964) e *The Omega Man* (1971). Smith interpreta o virólogo Robert Neville, que é inmune a un virus creado polos seres humanos orixinalmente para curar o cancro. Traballa para crear unha cura ó tempo que se defende das vítimas do virus, que se converteron en mutantes hostiles.

Warner Bros. comezou a desenvolver *Son lenda* en 1994, e varios directores e actores foron propostos para o proxecto, pero a produción foi posposta por mor da falta de orzamento. A produción comezou no 2006 en Nova York, sendo rodada en varias localizacións da cidade, e incluíndo unha escena de $5 millóns na Ponte de Brooklyn.

*Son lenda* foi estreado o 14 de decembro de 2007 nos Estados Unidos e no Canadá, conseguindo a meirande recadación da historia dun filme non relacionado co Nadal en decembro. Estreouse en galego na TVG o 6 de xaneiro de 2011.

Sinopse
-------

Ano 2012. Robert Neville (Will Smith) é o derradeiro home vivo que hai sobre a Terra, pero non está só. Os demais seres humanos convertéronse en seres irracionais e violentos, e todos queren matalo. Durante o día vive en estado de alerta, como un cazador, e busca os mortos viventes mentres dormen; pero durante a noite debe agocharse deles e agardar ata o amencer. Este pesadelo comezou hai tres anos: Neville era un brillante científico, pero non puido impedir a expansión dun terrible virus creado polo home con fins militares. El sobreviviu porque é inmune ó virus; tódolos días envía mensaxes por radio coa esperanza de que haxa outros superviventes, pero é inútil. O único que pode facer é buscar unha fórmula que lle permita empregar o seu sangue inmune para devolverlles ós homes a súa natureza.

Personaxes
----------

* Will Smith como Dr. Robert Neville
* Alice Braga como Anna
* Emma Thompson como Dr. Alice Krippin
* Charlie Tahan como Ethan
* Salli Richardson como Zoe Neville
* Willow Smith como Marley Neville
* Dash Mihok como Home Infectado alpha
* Joanna Numata como Muller Infectada alpha
* Darrell Foster como Mike
* Abbey & Kona como Sam, o can
* Pat Fraley como Voz do Presidente dos Estados Unidos
* Mike Patton como Efectos das voces das criaturas

Notas
-----

1. ↑  BoxOfficeMojo.com
2. ↑  Hollywood Reporter (ed.). "A 'Legend' in the Making". Arquivado dende o orixinal o 11 de outubro de 2007. Consultado o 23 de marzo de 2008.
3. ↑  "Son lenda na TVG". *Diario Siglo XXI*. 5 de xaneiro de 2011. Arquivado dende o orixinal o 30 de maio de 2015. Consultado o 29 de marzo de 2013.

Véxase tamén
------------

### Bibliografía

* *I Am Legend*, Richard Matheson, Tor Books; Reissue edition (30 de outubro de 2007), ISBN 0-7653-1874-1

* Portal:Cine
* Portal:Estados Unidos de América

|  |  |
| --- | --- |
| Control de autoridades | 
* Wd: Q212689
* AFI: 64315
* Allmovie: v335700
* AlloCiné: 105557
* Box Office Mojo: iamlegend
* CineRessources: 103450
* EBID: ID
* FilmAffinity: 356363
* IMDb: tt0480249
* LUMIERE: 27905
* Metacritic: i-am-legend
* OFDb: 138627
* OMDB: 6479
* Rotten Tomatoes: i\_am\_legend
* Synchronkartei: 11957
* TheNumbers: I-am-Legend
* TMDb: 6479
* TVcom: i-am-legend
* TVGuide: 291158

 |